Lisbetbreen

Lisbetbreen er en isbre på Spitsbergen på Svalbard. Den ligger i skillet mellom James I Land i sør og Andrée Land i nord. Den er rundt 15 km lang og «Z»-formet. Den starter i Millarpasset og går først mot øst, snur mot sørøst ved Spissfjellet og tilslutt mot øst igjen, før den ender opp i den store Universitetsmorenen i Vestfjorddalen. Morenen er en endemorene dannet av Lisbetbreen og Universitetsbreen, som kommer inn fra sør like ved.

Breen er oppkalt etter Elisabeth Cathrine Høeg, født Blom (1898-1927), hustru til botanikeren og paleontologen Ove Arbo Høeg, kurator ved Vitenskapsmuseet i Trondheim og deltaker i den norske Svalbard-ekspedisjonen i 1924 og en kollega av J. Lid, som ga breen dens navn.

Referanser 

Breer på Spitsbergen